கேள்வி: உமர் உன்-நபி குறித்து விரிவாக சொல்லுங்கள்.
பதில்: உமர் உன்-நபி (''Umar Un Nabi''), இந்தியாவின் சம்மு காசுமீர் (ஒன்றியப் பகுதி) புல்வாமா மாவட்டம் உள்ள கோயில் கிராமம் சேர்ந்த இளநிலை மருத்துவம் மற்றும் அறுவையியல் படித்த 35 வயதான மருத்துவர் ஆவார். இவர் 10 நவம்பர் 2025 அன்று தில்லி செங்கோட்டை தில்லி மெட்ரோ நிலையம் அருகே, தான் ஓட்டி வந்த 2025 தில்லி தானுந்துக் குண்டுவெடிப்பு செய்ததால், தான் உள்ளிட்ட 15 பேர் கொல்லப்பட்டதுடன், மேலும் 18க்கும் மேற்பட்டோர் கொல்லப்ப்பட்டனர். தில்லி காவல்துறை உமர் உன் நபி மீது சட்டவிரோத செயல்பாடுகள் தடுப்புச் சட்டம், 1967 கீழ் குற்ற வழக்கு பதிவு செய்தனர். இது தொடர்பான விசாரணையை தேசியப் புலனாய்வு முகமை (இந்தியா) நடத்தி வருகிறது. இந்நிலையில் ஜம்மு காஷ்மீர் காவல்துறையினர் கோயில் கிராமம் உள்ள உமர் உன்-நபியின் சொந்த வீட்டை இடித்துத் தள்ளினர்.[https://www.hindustantimes.com/india-news/who-was-doctor-umar-un-nabi-5-key-facts-on-the-delhi-blast-s-prime-suspect-101763100700036.html Who was doctor Umar Un Nabi? 5 key facts on the Delhi blast’s prime suspect]
கேள்வி: உமர் உன்-நபி - வரலாறு என்பது என்ன?
பதில்: * உமர் உன்-நபி 2017ஆம் ஆண்டில் சிறிநகர் உள்ள அரசு மருத்துவக் கல்லூரியில் இளநிலை மருத்துவம் மற்றும் அறுவையியல் படித்து முடித்து, தன்னை ஒரு மருத்துவராக பதிவு செய்து கொண்டார். பரிதாபாது அருகே செயல்படும் அல்-ஃபலா பல்கலைக்கழகம் மருத்துவக் கல்லூரியில் உதவிப் பேரராசிரியாக சேர்வதற்கு முன்னர் உமர் உன்-நபி சிறிநகர் மற்றும் அனந்தநாக் மாவட்டங்களில் உள்ள மருத்துவமனைகளில் அரசு மருத்துவராக பணிபுரிந்தார். அல்-ஃபலா மருத்துவமனை அருகே 3 ஆண்டுகளாக ஒரு அறையை வாடகைக்கு எடுத்து தங்கியிருந்தார். *9 நவம்பர் 2025 அன்று ஜம்மு காஷ்மீர் மற்றும் அரியானா காவல்துறையினர் இணைந்து நடத்திய தேடுதல் வேட்டையில் பரிதாபாது நகரத்தில் உள்ள தனது கூட்டாளிகளின் குடியிருப்புகளில் வெடிகுண்டுகள் தயாரிப்பதற்கான 2,900 கிலோகிராம் அம்மோனியம் நைட்ரேட், டெட்டனேட்டர்கள் போன்ற மூலப்பொருட்கள், ஏகே 47 துப்பாக்கி, கைத்துப்பாக்கி, டைம்மர் கண்டுபிடிக்கப்பட்டதால், உமர் நபி கடும் பீதி அடைந்தார். * 10 நவம்பர் 2025 அன்று உமர் நபி தன் அலைபேசியை அணைத்து விட்டு, அல்-ஃபலா மருத்துவமனையிலிருந்து 15 கிலோமீட்டர் தொலைவில் உள்ள ''தௌஜ்'' கிராமத்தில் மறைந்து கொண்டார். பின் வெடிபொருட்களை நிரப்பிய தனது உண்டாய் ஐ20 காரை ஓட்டிக் கொண்டு, தில்லி நகரத்தின் செங்கோட்டை மெட்ரோ நிலையத்தில் பல மணி நேரம் காத்துக்கொண்டிருந்தார். பின் மாலை வேளையில் காரை ஓட்டிக் கொண்டு செங்கோட்டை அருகே உள்ள சிக்னலில் நிறுத்திய வேளையில் காரை வெடிக்கச் செய்தார்[https://tamil.oneindia.com/news/delhi/delhi-red-fort-car-blast-ammonium-nitrate-fuel-oil-and-detonators-used-in-deadly-explosion-749539.html அமோனியம் நைட்ரேட்+ டெட்டனேட்டர்கள்+ ஆயில்!" டெல்லி வெடித்து சிதறிய காரில்.. உள்ளே இருந்தது என்ன!]. இதனால் உமர் நபியும், பக்கத்தில் நின்று கொண்டிருந்த பிற வண்டிகளும் வெடித்து சிதறியதில், சம்பவ இடத்தில் 13 பேர் கொல்லப்பட்டனர் மற்றும் 20க்கும் மேற்பட்டோர் படுகாயம் அடைந்தனர். தில்லி காவல்துறை கார்வெடிகுண்டு தொடர்பாக முதல் தகவல் அறிக்கை பதிவு செய்தன் பேரில், தேசியப் புலனாய்வு முகமை (இந்தியா) நடத்திய டி. என். ஏ சோதனையில் கார்குண்டை வெடிக்க வைத்தது மருத்துவர் உமர்-நபி என உறுதி செய்யப்பட்டது. * 12 நவம்பர் 2025 அன்று காஷ்மீரில் உள்ள கோயில் கிராமம் உள்ள உமர்-நபியின் சொந்த வீட்டை ஜம்மு காஷ்மீர் காவல்துறையினர் இடித்துத் தள்ளினர்.
கேள்வி: உமர் உன்-நபி - பிண்ணனி பற்றி விளக்கவும்.
பதில்: 18 அக்டோபர் 2025 அன்று ஜம்மு காஷ்மீரின் கோடைக்கால தலைநகரான சிறிநகர் அருகே உள்ள நவ்காம், பட்காம் மாவட்டம் பாகிஸ்தானில் செயல்படும் தீவிரவாத அமைப்பான ஜெய்ஸ்-இ-முகமதுவிற்கு ஆதரவாக சுவரொட்டிகள் ஒட்டப்பட்டிருந்தது. இது தொடர்பான விசாரணையில், ஜம்மு காவல்துறையினரை, அரியானாவின் பரிதாபாது நகரம் வரை இட்டுச் சென்றது. அரியானா காவல்துறையுடன், ஜம்மு காஷ்மீர் காவல்துறையினர் நடத்திய தேடுதல் வேட்டையில் 9 நவம்பர் 2025 அன்று வெடிகுண்டுகள் தயாரிப்புக்குத் தேவையான 2,900 கிலோகிராம் அம்மோனியம் நைட்ரேட், டெட்டனேட்டர்கள் மற்றும் துப்பாக்கிகள் கைப்பற்றப்பட்டது.